بابا رخشب

بابا رخشب (انگریزی: Baba Rexheb) ایک البانی مسلمان عالم، صوفی اور بکتاشی طریقت کے بزرگ تھے جنھوں نے امریکا ریاست مشی گن کے شہر ٹیلر میں واقع البانی بکتاشی تکیہ کی بنیاد رکھی اور اس کی سربراہی کا فرض بھی سر انجام دیا۔ وہ البانی بکتاشی کمیونٹی کے اہم روحانی رہنما تھے جنھوں نے بیسویں صدی کے مختلف بحرانوں میں بکتاشی روایت کو زندہ رکھا اور امریکا میں منتقل کیا۔
 ابتدائی زندگی اور ہجرت 
بابا رخشب کا اصل نام رکشب باقری تھا۔ وہ 18 اگست 1901 کو جنوبی البانیہ کے شہر گیروکاسٹر میں پیدا ہوئے جس وقت البانیہ عثمانی سلطنت کا حصہ تھا۔ ان کے والد رفعت باقری گیروکاسٹر کے پرانے محلہ دوناوت میں مقامی ملا تھے۔ ان کی خاندانی جڑیں کوسوو کے شہر گیاکووا سے تھیں جہاں سے وہ جنوبی البانیہ ہجرت کر گئے۔ ان کی والدہ مرکزی البانیہ کے شہر الباسان سے تھیں اور ان کے مرشد سلیم بابا الباسانی بھی وہیں سے تعلق رکھتے تھے۔ 16 سال کی عمر میں انھوں نے بکتاشی طریقت میں داخلہ لیا۔ 20 سال کی عمر میں درویش کا درجہ حاصل کیا اور ایک سال بعد مجرد درویش کا عہد لیا۔ اگلے 25 سال تک وہ بابا سلیم کی رہنمائی میں زال تکیہ میں خدمات انجام دیتے رہے۔
دوسری جنگ عظیم کے دوران، ان کے مرشد کی ہدایت پر وہ گاؤں گاؤں گھومتے ہوئے لوگوں کو کمیونسٹوں کے بارے میں بتاتے: "دین یوک، وطن یوک" (ان کا کوئی دین نہیں، کوئی وطن نہیں)۔ 1944 میں انور ہوکسہ کے کمیونسٹوں کے اقتدار میں آنے پر انھیں فرار ہونا پڑا۔ وہ اٹلی میں چار سال بے گھر افراد کے کیمپ میں رہے۔ اس کے بعد وہ امریکا میں بکتاشیوں کی خدمت کا خواب دیکھتے رہے لیکن جنگ کے بعد امریکا آنا مشکل تھا۔ وہ مصر کے قاہرہ میں موکتام کے قیغسوز ابدال تکیہ میں چار سال رہے۔ بالآخر انھیں موقع ملا اور وہ نیو یارک پہنچ گئے جہاں ان کی ایک بہن زینب کوچی پہلے سے موجود تھی۔Trix, Frances. The Sufi Journey of Baba Rexheb. Philadelphia: University of Pennsylvania Museum of Archaeology and Anthropology with University of Pennsylvania Press, 2009.
 بکتاشی سفر 
1954 میں بابا رخشب نے ڈیٹرائٹ کے قریب ٹیلر، مشی گن میں امریکا کا پہلی البانی بکتاشی تکیہ قائم کی۔ یہاں البانی بیکتاشیوں کا ایک گروہ تھا جو ان کی حمایت کرتا تھا۔ یہ تکیہ آج بھی فعال ہے اور البانی امریکی کمیونٹی کا اہم مرکز ہے۔1967 میں انھوں نے اپنی شاہکار کتاب اسلامی تصوف اور بکتاشیزم البانی زبان میں شروع کی۔ یہ 1970 میں شائع ہوئی۔ 2016 میں حسین ابیوا نے اسے مکمل انگریزی میں ترجمہ کیا۔ کوسوو کے بابا کامل نے ان سے فضولی کی مشہور کتاب حدیقۃ السعداء کا البانی ترجمہ کرنے کی درخواست کی جو 16ویں صدی کی عثمانی ترکی میں لکھی گئی کلاسیکی تصنیف ہے اور محرم کے موقع پر پڑھی جاتی ہے۔
بابا رخشب عربی، فارسی، عثمانی ترکی، جدید ترکی، یونانی اور اطالوی زبانوں میں ماہر تھے۔ البانیہ میں وہ علما کے امتحانات پاس کر چکے تھے اور 20 سال تک سلیم بابا الباسانی کے ساتھ عربی و فارسی متن کا مطالعہ کیا۔ مصر میں بھی بکتاشی لائبریری میں مزید مطالعہ کیا۔ انھوں نے 20 سال سے زائد عرصے تک امریکی ماہر لسانی بشریات فرانسس ٹرکس کو البانی زبان اور بکتاشی روایات سکھائیں۔ فرانسس ٹرکس نے 30 سال سے زائد ڈیٹرائٹ کی بکتاشی کمیونٹی پر تحقیق کی اور 25 سال بابا رخشب کے شاگرد رہیں۔ 2009 میں انھوں نے بابا رخشب کی سوانح عمری شائع کی۔
 وفات 
بابا رخشب 10 اگست 1995 کو وفات پا گئے۔ ان کا مزار تکیہ کے احاطے میں ہے اور تمام متلاشیوں کے لیے کھلا ہے۔
 حوالہ جات 

زمرہ:البانوی صوفیا
زمرہ:امریکی شیعہ
زمرہ:امریکی صوفیا
زمرہ:بکتاشی
زمرہ:ریاستہائے متحدہ کو البانوی تارکین وطن
زمرہ:1901ء کی پیدائشیں
زمرہ:1995ء کی وفیات